A következő feladatban egy weboldalt kell készítenie a busójárás hagyományának rövid ismertetésére a feladatleírás és a minta szerint. A feladat megoldása során a következő állományokat kell felhasználnia: buso.jpg, jankele.jpg, jel.png, forras.txt, buso.css. Ahol a feladat másként nem kéri, a formázási beállításokat a buso.css stílusállományban végezze el!

1. Hozzon létre HTML oldalt buso.html néven! Állítsa be az oldal nyelvét magyarra és a kódolását UTF-8-ra!

2. A böngésző címsorában megjelenő cím „Busójárás” legyen!

3. A weboldal fejrészében helyezzen el hivatkozást a buso.css stíluslapra!

4. Az oldal törzsében helyezzen el egy-egy header, section és footer elemet! A section elembe másolja be az UTF-8 kódolású forras.txt állomány tartalmát!

5. Alakítsa ki a címeket a minta szerint! A weboldal címe („Busójárás története”) 1-es szintű címsor, a weboldal alcíme („Mohács állandó látnivalói”) 2-es szintű címsor legyen!

6. Alakítsa ki a szöveg bekezdéseit a minta szerint! A forrás végén a {} jelek közt található URL-t felhasználva a footer elemben hozzon létre egy bekezdést „Forrás: https://www.mohacsibusojaras.hu” tartalommal! A weblapcímet alakítsa hivatkozássá, amely új lapon nyitja meg a forrásként megadott weboldalt!

7. Az első bekezdés után illessze be a buso.jpg képet! Ha a kép fölé visszük az egeret, vagy a kép valamiért nem jeleníthető meg, akkor mindkét esetben az „Egy busó” szöveg jelenjen meg! A képet formázza a stíluslap balra osztálykijelölőjével!

8. Az ötödik bekezdés mellé illessze be a jankele.jpg képet! Ha a kép fölé visszük az egeret, vagy a kép valamiért nem jeleníthető meg, akkor mindkét esetben az „Egy jankele” szöveg jelenjen meg! A képet formázza a stíluslap jobbra osztálykijelölőjével!

9. A hatodik bekezdésben található idézetre alkalmazza a HTML nyelv q tagjét! Ügyeljen arra, hogy felesleges idézőjelek ne maradjanak a dokumentumban!

10. Az oldalon alakítsa ki a minta szerint a látnivalók felsorolását! A felsorolás elemei a forrásban + jellel kezdődő bekezdésekben találhatóak. A felsorolás elkészítése során a + jelölőkaraktereket törölje a szövegből!

11. A következő beállításokat, módosításokat a stíluslap megfelelő kijelölőinél végezze el!

a. A dokumentum háttérszíne #FFF5E8 színkódú szín legyen!

b. A kettes szintű címsorra az egyessel azonos stílusbeállítások vonatkozzanak!

c. A jobbra osztályú elemek lebegtetését állítsa be megfelelően!

d. A képek minimális szélessége 300px legyen!

e. A felsoroláselemek jele a jel.png kép legyen! f. Törölje a hivatkozásokra vonatkozó stílusbeállításokat!